માની લો, પત્ની પણ વ્યવસાય કરે છે. પતિ જેટલું જ, બલકે ઘરનું કામ તેની બેવડી જવાબદારી બને છે. ત્યારે ઘરકામ બંનેમાં વહેંચાય તો સંબંધોની માવજત સરસ થાય છે. પાણીનો પ્યાલોય જાતે ન લેતા પતિરાજો કે પત્ની પર હુકમો છોડી પોતાનાં વસ્ત્રો પણ જાતે ન લેતા પતિઓ પત્નીને માથે ઘણો ભાર છોડે છે. (પત્ની તે પ્રેમથી કરે તેમાં પત્નીને ‘બોનસ’ છે) પણ કામની વ્યવસ્થાનું આયોજન અને વહેંચણી લગ્નજીવનમાં ઘણી હળવાશ અને નિકટતા આપે છે.